open-index/open-wikipedia-markdown huggingface dataset:
Mazarine Pingeot

**Mazarine Marie Mitterrand Pingeot** (født 1974) er en fransk forfatter og journalist. 

## Biografi
Pingeot er datter av den tidligere franske presidenten François Mitterrand og hans elskerinne Anne Pingeot. Det faktum at hun var den utenomekteskapelige datter av president Mitterrand var lenge en hemmelighet. For å sikre diskresjonen beordret Mitterrand ulovlig overvåkning under dekke av det var for å bekjempe terrorisme.

Mazarine Pingeot studerte ved eliteskolen Lycée Henri-IV i Paris og deretter ved prestisjeskolen École Normale Supérieure de Fontenay-Saint-Cloud (i dag omdøpt til École Normale Supérieure Lettres et Sciences Humaines). I 1997 tok hun sin *[[agrégation]]* (opptaksprøve) i filosofi, og begynte deretter å skrive sin doktoravhandling på filosofen Spinoza.

Ved siden av forfatterskapet har hun også arbeidet som journalist, og skrev for magasinet ''ELLE'' mellom 1999 og 2001, og var fjernsynsanker for den franske kabelstasjonen *Paris Première*.

I det franske mediabildet har hun stått fram som en forsvarer av sin fars ettermæle mot angrep fra hans fiender eller kritikere, blant annet mot hans etterfølger Valéry Giscard d'Estaing.

### Forfatterskap
I 1998 utga hun sin første roman, *Premier Roman* («Første roman»), og til tross for at den ikke fikk gjennomgående god kritikk, ble den oversatt til en rekke språk. I 2000 utga hun *Zeynn ou la reconquête* som heller ikke ble overveldende rost av kritikerne. 

I februar 2005 utga hun sin fjerde roman, *Bouche cousue*, en dagbok om hennes barndom som en nasjonal hemmelighet. Denne romanen ble utgitt i Norge i 2005 under tittelen *Kors på halsen*, oversatt av Synneve Sundby. I 2007 kom hennes femte bok, *Le Cimetière des poupées*, en fortelling om en kvinne som drepte sitt barn og la det i fryseboksen.

## Privatliv
Hun var gift og har tre barn med regissør Mohamed Ulad-Mohand. De flyttet fra hverandre i 2014. Hun ble gift i 2017 med den franske diplomaten Didier Le Bret.

## Bibliografi
;Romaner
* 1998 : *Premier roman*, Julliard.
* 2000 : *Zeynn ou la reconquête*, Julliard.
* 2003 : *Ils m'ont dit qui j'étais*, Julliard.
* 2005 : *Bouche cousue*, Julliard. Utgitt på norsk: *Kors på halsen*, 2005
* 2007 : *Le Cimetière des poupées*, Julliard.
* 2010 : *Mara*, Julliard.
* 2011 : *Pour mémoire*, Julliard
* 2011 : *Entretien avec Descartes*, Plon
* 2012 : *Bon petit soldat*, Julliard
* 2013 : *La Part d'enfance : 24 entretiens de Mazarine Pingeot et Jean-Michel Djian*, Julliard 
* 2014 : *Les Invasions quotidiennes*, Julliard
*2016 : *La Dictature de la transparence*, Robert Laffont
*2017 : *Théa*, Julliard
*2018 : *Magda*, Julliard
*2019 : *Se taire*, Julliard
*2021 : *Et la peur continue*, Mialet Barrault

## Referanser


## Eksterne lenker
* 
* 
*  «Mazarine Pingeot» hos *Institut national de l'audiovisuel* (Ina.fr)
St. Lawrence (elv)

**St. Lawrence** er ikke blant de lengste elvene i Nord-Amerika, men absolutt blant de vannrikeste. Den kommer fra Ontariosjøen, renner omtrent 1&nbsp;197&nbsp;km mot nordøst og munner ut i St. Lawrence-bukta ved Québec. Elvemunningen er verdens største, og vannet er brakt helt ut til øya Anticosti ute i St. Lawrence-bukta.  Nedbørsområdet er totalt på 1&nbsp;030&nbsp;000 km², og hele lengden fra utspringene ved Øvresjøen er 3&nbsp;058 km.

Langs elva ligger det flere betydningsfulle byer, Kingston i Ontario og storbyene i Québec, Montréal, Trois-Rivières og hovedstaden Québec. Elva er også en viktig vannvei, og ved hjelp av sluser kommer skipene helt opp til de store sjøene og den kanadiske storbyen Toronto og videre til Detroit og Chicago. Herfra kan man nå Mississippi ved hjelp av kanaler. Med andre ord kan man seile helt fra Atlanteren til Mexicogolfen, noe som har stor betydning for handel og skipsfart.

Elva ble oppdaget av franske Jacques Cartier i 1534. Han seilte oppover elva på jakt etter sjøveien til Asia. Han kom ikke lenger enn fossene overfor Montréal, som ennå i dag kalles Lachine (fransk for Kina). Permanent europeisk bosetting kom med den franske grunnleggelsen av Quebec i 1608. 

## Se også
* St. Lawrence-bekkenet

## Referanser


## Eksterne lenker
*
Tek Norge

**Tek Norge** (stilisert som **TEK Norge**; tidligere **IKT-Norge**) er en norsk interesseorganisasjon for det digitale næringslivet. Organisasjonen ble stiftet i 1927, og har ca. 400 medlemmer.

I 2020 tok Øyvind Husby over som administrerende direktør, etter Heidi Austlid. Kolbjørn Haarr etterfulgte Toril Nag som styreleder i 2022.

## Formål
TEK Norge jobber for å
* Gjøre markedet større og for å fjerne hindre for dets medlemmer
* Øke verdiskapingen i næringen
* Hjelpe til med internasjonalisering og kapitalisering
* Bidra til å minske medlemmenes risikoeksponering
* FoU-samarbeid, tilgang på midler og konsortier

## Lobbyvirksomhet
TEK Norge arbeider for sine mål blant annet gjennom lobbyvirksomhet og offentlig debatt.

TEK Norge ble kåret til en av IT-bransjens beste lobbyorganisasjoner av Computerworld i juli 2004, og av MMI i februar 2006.

TEK Norge har blant bidratt til arbeidet mot implementering av datalagringsdirektivet i Norge. I tillegg jobber organisasjonen blant annet med e-helse, flere IT-studieplasser, StartUp, FinTech, infrastruktur, ekom og digitalisering av offentlig sektor.

## Nettverk, råd og fora under TEK Norge-paraplyen
TEK Norge driver følgende forum hvor medlemmene kan delta:
;Norsk Ethernet Forum

Norsk Ethernet Forum (NEF) ble etablert i regi av TEK Norge i mai 2010 på initiativ fra Broadnet Norge. Målet med NEF er å spre kunnskap om Ethernet og eventuelle fordeler dette kan gi for norske bedrifter og operatører.

;IKT Trainee
IKT Trainee er et traineeprogram organisert som et samarbeid mellom TEK Norge og medlemsbedrifter. Kandidatene følger et opplæringsprogram i bedriften de er ansatt i, i tillegg til å delta i fellessamlinger i regi av IKT-Norge.

;Nortib
Nortib (Norsk Tele- og informasjonsbrukerforening) er en brukerstyrt interesseorganisasjon med det formål å arbeide for utvikling av kostnadseffektive og brukervennlige produkter og tjenester på IKT-sektoren. Organisasjonen ble fusjonert inn i TEK Norge i 2007.

;Od@-nettverket
Od@-nettverket er et eget kvinnenettverk som har til hensikt å motivere kvinner til å bli værende i IKT-bransjen. Nettverket har som mål å øke andelen kvinner som søker seg til IKT-relaterte fag, øke andelen kvinner i IKT-bransjen og tilrettelegge for erfaringsutveksling, kompetanseheving og personlig utvikling.

;Forum for fri programvare  
Forum for fri programvare har som formål å fremme kompetansen om fri programvare i norske bedrifter og organisasjoner. Forumets  primærfokus er å ivareta forretningsinteressene til de av TEK Norges medlemmer som leverer produkter eller tjenester som helt eller delvis bygger på fri programvare.
* AV-forum
* Bredbåndsforum
* Datasenterforum
* Edtech Forum
* eHelseforum
* FinTech Forum
* Forum for bærekraft og teknologi
* Forum for digital industri
* Forum for kasse- og butikkdata
* Forum for offentlig sektor
* FutureBank Forum
* StartUp Forum
* Teleregulatorisk forum

## Referanser




## Eksterne lenker
*
Romance

**Romance** er en diktform som oppstod i Spania i seinmiddelalderen, og er blitt holdt levende helt opp til vår tid.

Den tidligste omtalen av romance finnes i et skrift fra 1449, der Santillana snakker nedsettende om «disse romacene og sangene som folk av lav stand morer seg med». Romancen var altså opprinnelig ei folkevise av ukjent forfatter som har levd i muntlig tradisjon; først på 1500- og 1600-tallet ble romancer skrevet ned og samla i såkalte *romanceros*. En kjenner til ca. 2000 romancer på spansk.

Ordet romance er avleda av *romanice*, «på romansk». Ordet kan vise til at det dreier seg om diktning på folkespråket, til forskjell fra *latine* («på latin»). Ettersom diktning på spansk ikke lenger var noen nyhet på 1400-tallet, kan ordet like gjerne vise til innholdet. Stoff til romansene henta en ofte fra eldre (vers)romaner og heltedikt, som også gikk under betegnelsen romancer. Mange romancer handler om Spanias store heltediktskikkelse Cid, andre bygger på heltedikt som er gått tapt eller på gamle krøniker. Også fra franske heltedikt og romaner kunne romancedikterne hente stoffet sitt; særlig har *[[Rolandskvadet]]* vært populært. Romanene om Tristan, Lancelot og Aleksander den store har vært produktive; noen romancer henter stoff fra bibelske fortellinger. Mange romanser kretser omkring sin tids store historiske begivenhet, erobringen av Granada i 1492.

Som de norske middelalderballadene er romancene episke tekster med lyriske innslag, sterkt formelprega og med vandrestrofer som kan gjenfinnes i ulike tekster, og med hyppig bruk av dialog. Til forskjell fra den nordiske balladen mangler romancen omkved. Strofene har vers med åtte stavelser og helrim eller assonans på annenhver linje. Et linjepar (med og uten rim) kan dermed minne om heltediktningas 16-stavelses vers.

Fra 1500-tallet og framover er romanceformen blitt gjenopptatt og brukt av kjente spanske diktere, f.eks. Lope de Vega og (i nyere tid) Federico García Lorca.

## Se også
*Romanse
Simone Perrotta

**Simone Perotta** (født 17. september 1977 i Ashton-under-Lyne i Stor-Manchester i England) er en italiensk fotballspiller som spiller på det italienske Serie A-laget Roma.

## Historie
Perrotta bodde i England til han var seks år, da flyttet han, faren Francesco og moren Anna Maria tilbake til Italia.
Perrotta debuterte i Serie B i 1995 for Reggina Calcio etter å ha gått gradene i klubben.
Etter stor fremgang ble han hentet til Juventus, i håp om at han skulle bli en ny, stor italiensk spiller, men spillere som Didier Deschamps og Zinedine Zidane gjorde at han bare fikk fem offisielle kamper for Juventus før han i 1998 ble lånt ut til A.S. Bari der han spilte i to sesonger.
I 2001/2002-sesongen ble han hentet av AC ChievoVerona hvor han spilte fast på midtbanen.
I 2004 ble han hentet av A.S. Roma der han var en av de beste spillerne og ble kalt opp til VM 2006-troppen til  der han startet alle de syv kampene i turneringen.

Perrotta er en av få spillere som har prestert å fått rødt kort FØR han skulle bli byttet inn i en kamp. (Inter-Roma (Super Coppa) 19.08.2007 http://www.goal.com/en-us/Partita.aspx?IdPartita=16559)

## Referanser


## Eksterne lenker
*
Carol

:*For kvinnenavnet, se [[Carol (navn)]].*

En **carol** er en folkelig engelsk sang med røtter i middelalderen. I dag er carol nesten synonymt med julesang (*Christmas carol*).

Ordet kommer fra *caroller*, som var navnet på en fransk ringdans som var populær mellom 1150 og 1350. Carols var i seinmiddelalderen en type ballader med bibelske motiver – sammenliknbare med våre legendeviser – som ble sunget til dans. De hadde omkved og ble framført i vekselsang mellom en forsanger og de dansende som kor. Det fantes også carols som var uten bibelsk innhold.

Etter hvert kom carols i bruk som sanger under prosesjoner og mysteriespill, som den kjente «Coventry Carol» fra 1591. Etter reformasjonen kom carols i miskreditt i offentlige sammenhenger fordi de ble forbundet med katolsk kristendom, mens de levde videre som tradisjonsstoff i folkedypet. Likevel kom nyskrevne carols til; f.eks. komponerte William Byrd motett-liknende verk som han kalte carols. 

Fra 1800-tallet av fikk carols en renessanse, da mange ikke-religiøse carols ble nedskrevet fra folketradisjonen. Noen av dem ble omskrevet for kirkelig bruk, eller det ble skrevet nye i en tilstrebet middelalderlig stil, som George Ratcliffe Woodwards «Ding Dong Merrily on High» og William Morris' «Masters in this Hall».

## Bibliografi
**Christmas Carols New and Old*, red. H. R. Bramley og John Stainer (1871)
**The Cowley Carol Book*, red. George Ratcliffe Woodward (1901–19)
**The Oxford Book of Carols*, red. Percy Dearmer, Martin Shaw og Ralph Vaughan Williams (1928)
**The University Carol Book*, red. Erik Routley (1961}
**Carols for Choirs*, red. David Willcocks, Reginald Jacques og John Rutter (1961&ndash;1988)
**The New Oxford Book of Carols*, red. Hugh Keyte and Andrew Parrott (1992)
**The Penguin Book of Carols*, red. Ian C. Bradley (1999)

## Eksterne lenker
* Hymns and Carols of Christmas
* ChristmasCarolMusic.org 
* xmasMusic
Verdensutstillingen i Paris (1889)

**Verdensutstillingen i Paris 1889** var en  verdensutstilling som ble arrangert i Paris, fra 6. mai til 31. oktober, 1889.

Den ble arrangert i forbindelse med 100-års markeringen av stormingen av Bastillen, en hendelse som tradisjonelt er betraktet som starten på den franske revolusjon. 
Utstillingens største byggverk og symbol var Eiffeltårnet som ble bygget ferdig i 1889, og hvis bue utgjorde selve porten til utstillingen.

En av utstillingens store attraksjoner var en afrikansk landsby med 400 innfødte hentet til Frankrike fra koloniene.

Utstillingen dekket et område på  0,96 km².

## Noen tall fra utstillingen

* Utgifter: 41,5 millioner Francs
* Billettinntekter: 49,5 millioner Francs
* Besøkende: 28 millioner.
* Utstillere: over 61&nbsp;722, derav  55% franske

## Eksterne lenker
* ExpoMuseum om 1889-utstillingen 
* Library of Congress om 1889-utstillingen
Lindsay Davenport

**Lindsay Davenport** (født 8. juni 1976 i Palos Verdes i California) er en profesjonell kvinnelig amerikansk tennisspiller.

Davenport ble profesjonell tennisspiller i februar 1993. Hun har siden 1994 vært blant verdens ti beste kvinnelige singlespillere, hun har toppet rankinglisten ved flere anledninger i 1998, 2001, 2004 og 2005. Hun lå også øverst på rankingen i double i oktober 1997. I løpet av sin tenniskarriere har hun hittil vunnet 51 single- og 35 doubleturneringer, hvorav seks, tre single- og tre doubletitler i Grand Slam-turneringer.

Davenport vant sin første singletittel i 1993, før hun var fylt sytten år. I 1996 ble hun olympisk mester da hun vant gull i single under sommer-OL i Atlanta. Samme år vant hun sin første doubleturnering, sammen med May Joe Fernadez vant hun mixeddouble i French Open og året derpå sin første damedouble i par med Jana Novotná. 

Hun vant sin første singleturnering i 1998 da hun i Us Open-finalen beseiret Martina Hingis fra Sveits. 

## OL-medaljer
* 1996  Atlanta -  **Gull** tennis, single damer  USA 
## Grand Slam-titler
*  **[[French Open]]:**
** Double kvinner: 1996 (sammen med Mary Joe Fernández)
*  **[[US Open (tennis)|US Open]]:**
** Double kvinner: 1997 (sammen med Jana Novotná) 
** Single kvinner: 1998 (hun beseiret Martina Hingis med 6-3, 7-5 i finalen) 
*  **[[Wimbledon (tennis)|Wimbledon]]:**
** Single kvinner: 1999 (hun beseiret Steffi Graf med 6-4, 7-5 i finalen)
** Double kvinner: 1999 (sammen med Corina Morariu)
*  **[[Australian Open]]:** 
** Single kvinner: 2000 (hun beseiret Martina Hingis med 6-1, 7-5 i finalen)

## Referanser


## Eksterne lenker
* 
* 
* 
*
Best Moves

***Best Moves*** er et samlealbum av Chris de Burgh, gitt ut i 1981. Plata inneholder de mest populære sangene fra de Burghs fem første album, i tillegg til to helt nye sanger: «Every Drop of Rain» og «Waiting for the Hurricane».

## Sporliste
Alle sangene er skrevet av Chris de Burgh.

#«The Traveller» &ndash; 4:11
#«Every Drop of Rain» &ndash; 3:33
#«In a Country Churchyard» &ndash; 3:56
#«Patricia the Stripper» &ndash; 3:30
#«Satin Green Shutters» &ndash; 5:02
#«Spanish Train» &ndash; 5:00
#«Waiting for the Hurricane» &ndash; 4:08
#«Broken Wings (Live Version)» &ndash; 4:47
#«Lonely Sky» &ndash; 3:52
#«A Spaceman Came Travelling» &ndash; 5:10
#«Crusader» &ndash; 8:48

## Eksterne lenker
*
Hus (andre betydninger)

**Hus** kan sikte til:

* Hus, en bygning
* Hus (genealogi)
Personer:
* Jan Hus, en bøhmisk tenker
Forkortelsen HUS:
* Hemolytisk-uremisk syndrom
* Haukeland universitetssykehus
Ren matematikk

**Ren matematikk** er den delen av matematikken som ikke fokuserer på anvendelser. Ofte deler en matematikken inn i ren og anvendt matematikk, med statistikk og matematikkdidaktikk som tredje og fjerde kategori. Fra 1700-tallet og fremover var dette en anerkjent kategori av matematisk aktivitet. Ren matematikk står i rak motsetning til de delene av matematikken som søker å tilfredsstille behovene fra navigasjon, astronomi, fysikk, ingeniørvitenskap osv.

## Historie

### 1800-tallet
På midten av 1800-tallet ble det opprettet et professorat i ren matematikk ved University of Cambridge. Det kan ha vært på denne tiden at ideen om ren matematikk som en egen disiplin ble til. Gauss' generasjon hadde ikke noe skarpt skille mellom ren og anvendt matematikk. I de påfølgende årene ble det en spesialisering og profesjonalisering av matematikken (særlig i forbindelse med Weierstrass' tilnærmelse til matematisk analyse) som gjorde skillet stadig mer tydelig.

### 1900-tallet
I starten av 1900-tallet førte David Hilberts eksempel til at matematikere tok opp den aksiomatiske metode. Den logiske formuleringen av ren matematikk som Bertrand Russell foreslo ble mer og mer troverdig etter hvert som stadig større deler av matematikken ble aksiomatisert. Dermed kunne også en stadig større del av matematikken bevises ved hjelp av en streng bevisførsel. 

I tradisjonen som utviklet seg frem til og rundt Bourbaki-gruppen, ble ren matematikk sett på som den matematikken som kunne bevises. Gjennom en slik utvikling ble synet på ren matematikk endret, og det å jobbe med ren matematikk begynte å bli anerkjent.

## Generalitet og abstrahering
Geometri har utviklet seg slik at det nå også består av topologi. Algebra har utviklet seg og består nå også av abstrakt algebra, mens analysen nå består av både matematisk analyse og funksjonsanalyse, og dessuten har vi også fått reell analyse og kompleks analyse. Hver av disse grenene av den mer abstrakte matematikken har mange undergrener, og det er faktisk koblinger mellom ren matematikk og anvendt matematikk på flere områder. Likevel har vi sett en klar abstrahering av matematikken. 

I praksis har denne utviklingen ført til et skarpt skille mellom matematikk og fysikk, særlig fra 1950 til 1980. Noen har kritisert denne utviklingen og sagt at det har blitt for mye Hilbert og ikke nok Poincaré.

## Renhet
Matematikere har alltid hatt ulike meninger om skillet mellom ren og anvendt matematikk. Et av de tydeligste eksemplene i moderne tid er den debatten som vi finner i G.H. Hardys *A Mathematician's Apology*. Her angriper forfatteren (som er tallteoretiker) den anvendte matematikken og kaller den «stygg» og «kjedelig». Samtidig sammenligner han ren matematikk med malerkunst og poesi. Hardys kjærlighet til tallteoriens klare unyttighet har senere vist seg å være uberettiget, etter som blant annet bruken av kryptografiske metoder støtter seg sterkt på dette feltet.

## Se også
* Anvendt matematikk
* Struktur (matematikk)

## Eksterne lenker
* ''What is Pure Mathematics?'' av Lis D'Alessio, University of Waterloo
* '' What is Pure Mathematics?'' av  Professor P.J. Giblin The University of Liverpool
Islands valgkretser

**[[Island]]s [[valgkrets]]er** er de regioner som sammen velger alltingsrepresentanter. Etter vedtak i Alltinget i 1999 ble antall kretser redusert fra åtte til seks. Tre ligger i og rundt Reykjavík (*Höfuðborgarsvæðið*) og tre deler det øvrige landet i omtrent tre like store deler. Reykjavík deles opp i to kretser, og kommunene rundt tar en krets. Valgkretsene blir ofte brukt når det er snakk og kommuners beliggenhet.

## Valgkretsene
Valgkretsene og kommunene som tilhører:
#Norðvesturkjördæmi (*Nordvestvalgkrets*):
#*Akraneskaupstaður, Hvalfjarðarsveit, Skorradalshreppur, Borgarbyggð, Eyja- og Miklaholtshreppur, Snæfellsbær, Grundarfjarðarbær, Helgafellssveit, Stykkishólmsbær, Dalabyggð, Reykhólahreppur, Vesturbyggð, Tálknafjarðarhreppur, Bolungarvík, Ísafjarðarbær, Súðavíkurhreppur, Árneshreppur, Kaldrananeshreppur, Strandabyggð, Bæjarhreppur, Húnaþing vestra, Húnavatnshreppur, Blönduósbær, Höfðahreppur, Skagabyggð, Sveitarfélagið Skagafjörður og Akrahreppur.
#Norðausturkjördæmi (*Nordøstvalgkrets*):
#*Fjallabyggð, Grímseyjarhreppur, Dalvíkurbyggð, Arnarneshreppur, Hörgárbyggð, Akureyrarkaupstaður, Eyjafjarðarsveit, Svalbarðsstrandarhreppur, Grýtubakkahreppur, Þingeyjarsveit, Skútustaðahreppur, Aðaldælahreppur, Norðurþing, Tjörneshreppur, Svalbarðshreppur, Langanesbyggð, Vopnafjarðarhreppur, Fljótsdalshérað, Fljótsdalshreppur, Borgarfjarðarhreppur, Seyðisfjarðarkaupstaður, Fjarðabyggð, Breiðdalshreppur og Djúpavogshreppur.
#Suðurkjördæmi (*Sørvalgkrets*):
#*Hornafjörður, Skaftárhreppur, Mýrdalshreppur, Rangárþing eystra, Rangárþing ytra, Ásahreppur, Vestmannaeyjabær, Flóahreppur, Árborg, Skeiða- og Gnúpverjahreppur, Hrunamannahreppur, Bláskógabyggð, Grímsnes- og Grafningshreppur, Hveragerði, Ölfus, Grindavíkurkaupstaður, Sandgerðisbær, Sveitarfélagið Garður, Reykjanesbær og Sveitarfélagið Vogar.
#Suðvesturkjördæmi (*Sørvestvalgkrets*):
#*Hafnarfjarðarkaupstaður, Garðabær, Álftanes, Kópavogsbær, Seltjarnarneskaupstaður, Mosfellsbær og Kjósarhreppur.
#Reykjavíkurkjördæmi suður (*Reykjavíkvalgkrets sør*).
#Reykjavíkurkjördæmi norður (*Reykjavíkvalgkrets nord*).
Spark to a Flame: The Very Best of Chris de Burgh

***Spark to a Flame: The Very Best of Chris de Burgh*** er en samleplate av Chris de Burgh. Den ble gitt ut i 1989. Plata inneholder de mest populære sangene fra de Burghs ni første album, i tillegg til to helt nye sanger: «This Waiting Heart» og «Diamond in the Dark».

## Sporliste
Alle sangene er skrevet av Chris de Burgh.

### Britisk utgivelse
#«This Waiting Heart» &ndash; 4:08
#«Don't Pay the Ferryman» &ndash; 3:24
#«Much More Than This» &ndash; 2:55
#«Sailing Away» &ndash; 4:58
#«The Lady in Red» &ndash; 4:17
#«Borderline» &ndash; 4:33
#«Say Goodbye to it All» &ndash; 5:04
#«Spanish Train» &ndash; 4:47
#«Fatal Hesitation» &ndash; 4:16
#«Ship to Shore» &ndash; 3:47
#«Missing You» &ndash; 4:06
#«Diamond in the Dark» &ndash; 3:29
#«Tender Hands» &ndash; 4:28
#«A Spaceman Came Travelling» &ndash; 5:10
#«Where Peaceful Waters Flow» &ndash; 3:53
#«High on Emotion» &ndash; 4:24

### Tysk utgivelse
#«This Waiting Heart» &ndash; 4:08
#«Don't Pay the Ferryman» &ndash; 3:24
#«Fire on the Water» &ndash; 4:28
#«Sailing Away» &ndash; 4:58
#«The Lady in Red» &ndash; 4:17
#«Borderline» &ndash; 4:33
#«Say Goodbye to it All» &ndash; 5:04
#«One Word (Straight to the Heart)» &ndash; 4:16
#«A Spaceman Came Travelling» &ndash; 5:10
#«Ship to Shore» &ndash; 3:47
#«Missing You» &ndash; 4:06
#«Diamond in the Dark» &ndash; 3:29
#«Tender Hands» &ndash; 4:28
#«The Getaway» &ndash; 3:52
#«Where Peaceful Waters Flow» &ndash; 3:53
#«High on Emotion» &ndash; 4:24

## Eksterne lenker
*
Ellesméra

**Ellesméra** er en fiktiv landsby fra Christopher Paolinis bøker om Eragon. I bøkene er Ellesméra alvenes hovedstad. 

Når Eragon kommer dit, viser det seg at Arya er prinsese av Ellesméra. Eragon finner også ut at han ikke er den eneste drageridderen da han møter Oromis og dragen hans Gleidr. Oromis har holdt seg skjult for Galbatorix i flere år, og han har ventet på at en ny drageridder skal komme, slik at han og Gleidr kan trene dem.

I Ellesméra får Eragon og Safira tildelt en «leilighet» inne i et tre. Alle bygninger i Ellesméra blir sunget ut av treet ved hjelp av magi.

Eragon og Safira får opplæring i fekting, magi, og andre viktige ting som en drageridder må kunne.
High on Emotion: Live from Dublin

***High on Emotion: Live from Dublin*** er et konsertalbum fra 1990 av Chris de Burgh.

## Sporliste
Alle sangene er skrevet av Chris de Burgh.

#«Last Night» &ndash; 7:13
#«Sailing Away» &ndash; 5:14
#«The Revolution» &ndash; 4:03
#«I'm Not Scared Anymore» &ndash; 4:40
#«Spanish Train» &ndash; 6:00
#«Borderline» &ndash; 4:51
#«The Risen Lord» &ndash; 3:36
#«The Last Time I Cried» &ndash; 6:16
#«The Lady in Red» &ndash; 4:07
#«A Spaceman Came Travelling» &ndash; 3:43
#«Patricia the Stripper» &ndash; 4:21
#«Missing You» &ndash; 4:25
#«Say Goodbye To It All» &ndash; 5:58
#«Don't Pay the Ferryman» &ndash; 4:11
#«High on Emotion» &ndash; 5:11

## Personell
*Chris de Burgh – vokal, piano, gitar
*Ian Kojima – gitar, keyboard, saksofon, bakgrunnsvokal
*Al Marnie – bass, bakgrunnsvokal
*Danny McBride – gitar, bakgrunnsvokal
*Glenn Morrow – keyboard, bakgrunnsvokal
*Jeff Phillips – trommer

## Eksterne lenker
*
The Love Songs

***The Love Songs*** er et samlealbum av Chris de Burgh hvor låtutvalget er sanger om kjærlighet. Den ble gitt ut i 1997. Plata inneholder tre helt nye sanger: «So Beautiful», «It's Me (And I'm Ready To Go)» og «Forevermore».

## Sporliste
Alle sangene er skrevet av Chris de Burgh.

#«Here Is Your Paradise» &ndash; 3:29
#«Missing You» &ndash; 4:09
#«So Beautiful» &ndash; 3:49
#«In Love Forever» &ndash; 4:02
#«Borderline» &ndash; 4:37
#«The Lady in Red» &ndash; 4:18
#«Much More Than This» &ndash; 2:58
#«It's Me (And I'm Ready To Go)» &ndash; 6:09
#«Separate Tables» &ndash; 3:39
#«Fatal Hesitation» &ndash; 4:15
#«Forevermore» &ndash; 4:19
#«The Head and the Heart» &ndash; 4:00
#«Lonely Sky» &ndash; 3:54
#«Suddenly Love» &ndash; 3:14
#«If You Really Love Her, Let Her Go» &ndash; 3:33
#«In a Country Churchyard» &ndash; 4:02

## Eksterne lenker
*
Ondt blod i Vesten

***Ondt blod i Vesten*** (originaltittel: *Once Upon a Time in the West*) er en italiensk-amerikansk westernfilm fra 1968 regissert av Sergio Leone. Filmen er lagt til det ville vesten på 1880-tallet. Fokus er på jernbanens fremvekst vestover og hvordan den bringer med seg sivilisasjonens goder, men også konflikter. De ledende rollene spilles av Claudia Cardinale, Henry Fonda, Jason Robards og Charles Bronson.

## Handling
Handlingen er lagt til USA på 1880-tallet. Jernbanen strekker seg stadig lenger vestover. Den bringer med seg sivilisasjonens goder, men også lovløshet. Jorda der jernbanen skal gå, blir verdifull, og folk skyr ingen midler for å skaffe seg den. 

Handlinga er bygget opp rundt to fortellinger. Den ene handler om Jill McBain. Hun er en desillusjonert, men sterk kvinne, på vei til å møte sin nye familie. Familien er imidlertid blitt massakrert av Frank og hans bandittgjeng. Den andre fortellingen tar utgangspunkt i Morton, som har leid inn Franks gjeng for å rydde vei for jernbanen han holder på å bygge. En mystisk mann med munnspill og desperadoen Cheyenne tar loven i egne hender, og forsøker å oppspore Frank og Morton. “The Man” knytter de to handlingsforløpene sammen. I store deler av filmen er han en mystisk person hvis motiver er ukjente.

## Om filmen

### Popularitet og økonomi
Filmen ble meget populær i Europa og spesielt i Frankrike der den ble sett av nesten 15 millioner. Den ble den suverent mest besøkte filmen i Frankrike i 1969, og over dobbelt så mange besøkende som den nest mest besøkte (*The Brain*).

### Anmelderne
Filmen ble meget godt mottatt av anmelderne og har fått så mye som 98 % på Rotten Tomatoes og 80 % på Metacritic. Den amerikanske filmanmelderen Roger Ebert gav den 2,5 av 4 stjerner, mens Leonard Maltin gav den 3,5 av 4 stjerner.

Den fikk også svært god omtale av de norske anmelderne. Både VG, Dagsavisen, Aftenposten gav den terningkast seks, mens Dagbladet gav den fem.

I 2009 ble den inkludert i National Film Registry, et utvalg av filmer til bevaring i det amerikanske nasjonalbiblioteket Library of Congress.

## Rollebesetning

* Claudia Cardinale som Jill McBain
* Henry Fonda som Frank
* Jason Robards som Manuel 'Cheyenne' Gutiérrez
* Charles Bronson som Harmonica
* Gabriele Ferzetti som Mr. Morton
* Frank Wolff som Brett McBain
* Paolo Stoppa som Sam, "the Coachman"
* Marco Zuanelli som Wobbles
* Keenan Wynn som Sheriff av Flagstone
* Lionel Stander som barmann
* Woody Strode som Stony, første pistolmann
* Jack Elam som Snaky, andre pistolmann
* Al Mulock som Knuckles, tredje pistolmann
* Enzo Santaniello som Timmy McBain
* Simonetta Santaniello som Maureen McBain
* Stefano Imparato som Patrick McBain
* Antonio Palombi som den gamle stasjonsmesteren
* Claudio Mancini som Harmonicas bror
* Dino Mele som Unge Harmonica
* Michael Harvey som Frank's Lieutenant
* Benito Stefanelli som Frank's Lieutenant
* Aldo Sambrell som Cheyenne's Lieutenant 

## Referanser


## Eksterne lenker
* 
*
Notes from Planet Earth

***Notes from Planet Earth*** er et samlealbum av Chris de Burgh. Den ble gitt ut i 2001. Plata inneholder en helt ny sang: «Two Sides to Every Story». «Missing You 2001» og «Patricia the Stripper 2000» er nye versjoner av de to gamle sangene.

## Sporliste
Alle sangene er skrevet av Chris de Burgh.

#«Don't Pay the Ferryman»
#«Missing You 2001»
#«Fatal Hesitation»
#«Ship to Shore»
#«The Lady in Red»
#«When I Think of You»
#«Sailing Away»
#«Two Sides to Every Story»
#«Tender Hands»
#«A Spaceman Came Travelling»
#«I Want It (And I Want It Now)» (DJ Q-ball Remix)
#«Patricia the Stripper 2000»
#«Borderline»
#«Say Goodbye to It All»
#«Where Peaceful Waters Flow»
#«This Waiting Heart»
#«High on Emotion»

## Eksterne lenker
*
Beautiful Dreams

***Beautiful Dreams*** er et studioalbum/konsertalbum av Chris de Burgh. Den ble gitt ut i 1995. Plata er spilt inn direkte i musikkstudio med orkester, og inneholder gamle sanger av de Burgh og andre artister. «In Love Forever», «I'm Not Crying Over You» og «One More Mile To Go» er helt nye sanger. 

Albumet ble spilt inn i løpet av åtte dager. Alle sangene er spilt inn på «gamlemåten»; samtlige instrumenter, vokal inkludert,  ble spilt inn under én fremføring i studio på ett opptak, uten bruk av overdubbing. 

Plata solgte til gull i Norge i 1996.

## Sporliste
Alle sangene er skrevet av Chris de Burgh unntatt hvor annet er notert.

#«Missing You» &ndash; 3:58
#«Girl» (John Lennon, Paul McCartney) &ndash; 2:50
#«Carry Me» &ndash; 4:06
#«Discovery» &ndash; 3:23
#«The Snows of New York» &ndash; 3:36
#«In Love Forever» &ndash; 3:06
#«Shine On» &ndash; 4:03
#«The Lady in Red» &ndash; 4:10
#«In Dreams» (Roy Orbison) &ndash; 3:09
#«I'm Not Crying Over You» &ndash; 3:57
#«Always On My Mind» (Johnny Christopher, Mark James, Wayne Carson Thompson) &ndash; 3:22
#«Say Goodbye To It All» &ndash; 4:39
#«One More Mile To Go» &ndash; 3:32

## Personell
*Chris de Burgh – vokal, akustisk gitar, piano
*Dave «Clem» Clempson – elektrisk gitar
*John Giblin – bass
*John Themis – akustisk gitar
*Ian Thomas – trommer
*Peter Oxendale – keyboard, kapellmester
*Nick Ingman – dirigent
*Gavyn Wright – dirigent
*London Session Orchestra – orkester

## Se også
* Salgstrofeer i musikkbransjen i Norge i 1996

## Referanser


## Eksterne lenker
*
Kim Clijsters

**Kim Clijsters** (født 8. juni 1983 i Bilzen i Belgia) er en belgisk tennisspiller som var rangert som nummer 1 i verden i 2003 og 2011.
 
Clijsters ble profesjonell tennisspiller i 1999 og har i løpet av sin tenniskarriere hittil vunnet 30 single- og 11 doubleturneringer. Hun har vunnet seks Grand Slam-titler, fire single og to i double. Hun har siden 2001 vært blant verdens fem beste kvinnelige singlespillene på rankingen og ved to anledninger har hun toppet listen (august 2003 og januar 2006). Hun var også ranket som verdens beste kvinnelige doublespiller i januar 2003.

I år 2000 vant hun to single- og en doubleturnering og året etter vant hun tre singletitler og nådde sin første Grand Slam-finale. Hun møtte Jennifer Capriati i damesinglefinalen i French Open og tapte knepent med 6-1, 4-6, 10-12.

I 2003 var Clijsters i minst semifinale i 20 av 21 turneringer og hun spilte hele femten finaler hvorav hun vant ni. Hun var i to Grand Slam-finaler, French Open og US Open, men tapte begge mot Justine Henin-Hardenne. I 2005 vant hun sin første Grand Slam-tittel da hun i finalen 10. september vant over Mary Pierce med 6-3, 6-1.

Kim Clijsters har også deltatt på det belgiske Fed Cup-laget. I perioden 2000&ndash;2005 har hun spilt 20 kamper hvorav hun har vunnet 18. I 2001 vant det belgiske laget cupen da de i verdensfinalen beseiret Russland.

Clijsters ble valgt inn i International Tennis Hall of Fame i 2017. Hun er gift med den amerikanske basketballtreneren og tidligere -spilleren Brian Lynch, som hun har tre barn med.

Hun la opp i 2007, gjorde comeback i 2009, la opp igjen i 2012 og gjorde det kjent i september 2019 at hun hadde tenkt å gjøre et nytt comeback.

## Grand Slam-titler
*  **[[French Open]]:**
** Double kvinner: 2003 (sammen med Ai Sugiyama)
*  **[[Wimbledon (tennis)|Wimbledon]]:**
** Double kvinner: 2003 (sammen med Ai Sugiyama)
*  **[[US Open (tennis)|US Open]]:**
** Single kvinner: 2005 (hun beseiret Mary Pierce med 6-3, 6-1 i finalen)
** Single kvinner: 2009 (hun beseiret Caroline Wozniacki med 7-5, 6-3 i finalen)
** Single kvinner: 2010 (hun beseiret Vera Zvonarjova med 6-2, 6-1 i finalen)
*  **[[Australian Open]]:**
** Single kvinner: 2011 (hun beseiret Li Na med 3-6, 6-3, 6-3 i finalen)

## Referanser


## Eksterne lenker
* 
* 
* 
*
Sykepleietiltak

**Sykepleietiltak** (**sykepleieintervensjon**) er innen sykepleie et tiltak med det mål å løse et helseproblem. Dette omfatter selvstendige tiltak iverksatt av sykepleieren som resultat av en sykepleiediagnose, tiltak i samarbeid med annet helsepersonell, og delegerte tiltak der sykepleieren utfører tiltak forordnet av lege eller andre samarbeidspartnere. Hjelp med aktiviteter i dagliglivet som pasienten ikke kan utføre selv regnes også som sykepleietiltak.

Det er flere prosjekter for å klassifisere sykepleietiltak, blant dem ICNP og NIC.

Sykepleieprosessen ble omtalt allerede på 1950- og 1960-årene i flere ulike  sykepleieteorier . Ida Jean Orlando (1926–2007) var en av de som introduserte sykepleieprosessen i begynnelsen av 1960-årene. Andre forfattere som har videreutviklet denne er blant annet, Helen Petro-Yura (1929–2015) og Mary B. Walsh, Dorothea Orem (1914–2007), Yoyce Travelbee (1926–1973) og Ernestine Wiedenbach (1900–1998). 

Sykepleieprosessen består av fire ulike faser; datasamling rundt pasienten, planlegging av sykepleietiltak, utførelse av sykepleietiltak og evaluering av sykepleietiltak.

Sykepleieprosessen beskrives som en metode for hvordan en sykepleier skal møte en pasient sine problemer på. Metoden skal sikre at pasientene får den hjelpen de har krav på, og at man sammen jobber mot en felles målsetting. 

SKUV står for systematisk, klinisk undersøkelse og vurdering . SKUV er et godt verktøy for å avdekke endringer i pasientens tilstand. I SKUV bruker sykepleieren  inspisere, palpasjon, perkusjon og auskultasjon i helhetsvurderingen av pasienten.

Sykepleietiltak og sykepleietjenester utøves hele døgnet av ulike fagpersoner innenfor helse. Det er viktig med tilgang til oppdatert og riktig informasjon for å gi helsehjelp etter pasientens behov.

Helsepersonelloven og forskrift om pasientens journal stiller krav til at journal skal inneholde opplysninger som er relevant og nødvendige for å yte god helsehjelp til den enkelte pasient.

## Referanser
Arlington Road

***Arlington Road*** er en amerikansk thriller fra 1999 regissert av Mark Pellington.

## Handling
Michael Faraday (spilt av Jeff Bridges) er enkemann og professor ved George Washington University. Han har en 10 år gammel sønn som heter Grant. En dag møter Michael en annen gutt, Brady, som snubler inn i nabolaget deres med forferdelige skader på hendene. Michael tar ham med til sykehus, og møter guttens foreldre Oliver (spilt av Tim Robbins) og Cheryl Lang (spilt av Joan Cusack) og oppdager at de er hans nye naboer. De blir etter hvert venner, og sønnene deres blir med i "Discoverers" en speider-gruppe for barn.

Handlinger hos Lang-familien vekker snart mistanker hos Michael. Han legger blant annet merke til tegninger i deres hjem, som ikke er fra byggeprosjektet slik Oliver, en bygningsingeniør, påstår. Et feil-levert brev antyder også at Oliver løy om hvor han gikk på college. Michael sin avdøde kone Leah en tidligere FBI-agent, som ble drept på jobb, sier Oliver at myndighetene burde straffes for deres feilgrep. Michaels nåværende kjæreste, Brooke, og Leahs tidligere FBI-kollega, Whit Carver, avviser Michaels bekymringer som paranoia. Oliver forteller Michael at Grant ønsker at noen kan bli straffet for morens død, noe som igjen vekker Michaels mistanker. Han oppdager snart i et arkiv at Olivers egentlige navn var William Fenimore, og at Oliver tidligere forsøkte å sprenge et postkontor i Kansas i en alder av 16 år.

Oliver forteller ham at han ønsket å hevne seg på amerikanske myndigheter fordi han mener at de skal ha forårsaket farens selvmord, og innrømmer å ha endret sin egen identitet i forsøk på å skjule fortiden sin for barna sine. Noen få dager senere ser Brooke at Oliver bytter bil med en fremmed person på en parkeringsplass, og følger etter ham til et leveringsdepot hvor flere metallkasser byttes. Hun legger igjen en melding på telefon-svareren til Michael om at mistankene hans kan ha vært korrekte, men hun blir oppdaget av Cheryl. Michael får deretter vite om Brookes død over nyhetene, hvor det ser ut til at hun døde i en bilulykke. Dagen etter oppdager Michael ved en tilfeldighet at meldinger som var på telefonsvareren hans har blitt slettet.

Michael besøker faren til avdøde Dean Scobee, anklaget for å sprenge en føderal bygning, hvor Lang-familien hadde flyttet fra. Dr. Scobee er sikker på at sønnen var uskyldig, og at 10 barn døde i angrepet. Michael skynder seg deretter til en ekskursjon med "Discoverer" for å hente sønnen sin. Men lederen forteller at Grant allerede har blitt hentet av noen andre. Michael konfronterer Oliver hjemme hos ham, hvor han bekrefter at gruppen hans drepte Brooke. Michael oppdager også hva de planlegger som neste mål: FBIs hovedkvarter.

## Skuespillere

* Jeff Bridges som Michael Faraday.
* Tim Robbins som Oliver Lang / William Fenimore.
* Joan Cusack som Cheryl Lang / Fenimore.
* Hope Davis som Brooke Wolfe.
* Robert Gossett som agent Whit Carver fra FBI
* Spencer Treat Clark som Grant Faraday.
* Mason Gamble som Brady Lang / Fenimore.
* Stanley Anderson as Dr. Archer Scobee.
* Laura Poe som FBI-agent Leah Faraday.

## Eksterne lenker
*
Boblesortering

**Boblesortering** er en algoritme som brukes til å sortere en liste med elementer i stigende eller synkende rekkefølge. Algoritmen er basert på en sammenligning mellom par av elementer i listen for å bytte deres plass dersom de er i feil rekkefølge. Ved å gjenta denne prosessen flere ganger, flytter boblesorteringen gradvis de største (eller minste) elementene mot slutten (eller begynnelsen) av listen.

## Algoritme
Boblesortering fungerer ved å iterere gjennom listen og sammenligne hvert par av påfølgende elementer. Hvis de to elementene er i feil rekkefølge, bytter algoritmen plass på dem. Denne prosessen fortsetter til slutten av listen er nådd. Ved første iterasjon er det garantert at det største elementet er plassert på riktig sted i listen. Deretter gjentas prosessen for de gjenværende elementene, med unntak av det siste elementet som allerede er sortert, og slik fortsetter man til hele listen er sortert.

## Pseudokode

```
function boblesortering(liste)
    n = lengden av listen
    gjenta n-1 ganger
        for i = 0 til n-2
            hvis liste[i] > liste[i+1]
                bytt plass på liste[i] og liste[i+1]
            slutt hvis
        slutt for
    slutt gjenta
slutt funksjon
```


## Kompleksitet
Boblesortering er en enkel algoritme å implementere, men den har en relativt høy tidskompleksitet sammenlignet med mer avanserte sorteringsalgoritmer. Den har en gjennomsnittlig og verste fall-tidskompleksitet på O(n^2), der n er antall elementer i listen. Dette gjør boblesortering ineffektiv for store mengder data. 

Til tross for sin høye tidskompleksitet, har boblesortering noen bruksområder i spesielle tilfeller. Algoritmen er spesielt nyttig når listen som skal sorteres er nesten sortert eller allerede sortert. I slike tilfeller kan boblesortering være en enkel og effektiv løsning.

## Referanser
Marian Saastad Ottesen

**Astrid Marian Saastad Ottesen** (født 1975) er en norsk skuespiller som har medvirket i produksjoner både på film, TV og scene. Hun er ansatt ved Nationaltheatret.

## Biografi
Ottesen ble født i Bergen, men vokste opp i Florø og Skien. Hun gikk på Statens Teaterhøgskole fra 1996 til 1999.

Hun scenedebuterte som amatørspiller i Tor Åge Bringværds *[[Mowgli (skuespill)|Mowgli]]* på Sommerteatret i Frognerparken i 1998. Hun hadde sin profesjonell debut i *[[Karlson på taket]]* i Kruttårnteatret i 1999. I 2001 ble hun ansatt ved Nationaltheatret. Her har hun blant annet spilt rollen som Madame Bonacieux i *[[De tre musketerer]]*, Dunasja i *[[Kirsebærhagen|Kirsebærhaven]],* Tine i *Det kalde barnet,* Sarah i *Teatermakeren,* Adele i *[[Flaggermusen]],* Kamomilla i *[[Folk og røvere i Kardemomme by]]*, Yngre kvinne i *Når vi døde...*, Lisbet i *[[Erasmus Montanus]],* Petrine i *[[Reisen til julestjernen]],* Sara i *[[Mysterier]],* Fanny i *[[Borkman]],* Abbie i *Begjær under almene* og Elida Wangel i *[[Fruen fra havet]].* Hun har også medvirket i oppsetninger ved Oslo Nye Teater, Det Norske Teatret, Riksteatret og Folketeateret. Dette innbefatter stykker som blant annet *Ville engler* (debutrolle ved Oslo Nye Teater, 1999), *Den gjerrige*, *Rocky Horror show*, *Vest for Eden, Happy Happy* og *Ole Brumm*.

Hun filmdebuterte i en liten birolle i *[[Detektor]]* (2000) og har ellers hatt notable roller i *[[Elsk meg i morgen]]* (2005), *[[Kunsten å tenke negativt]]* (2006) og *[[Tatt av kvinnen]]* (2007). Sistnevnte innbrakte henne Kanonprisen 2007 i klassen beste kvinnelige hovedrolle. Hun ble nominert til Amandaprisen i 2006 og 2008.

Hun TV-debuterte i komiserien *[[Nissene på låven]]* (2001) og har ellers hatt notable roller i serier som *[[Nissene over skog og hei]]* (2011), *[[Lilyhammer]]* (2012–2014), *[[Vikingane]]* (2016–2020) og *[[Nissene i bingen]]* (2021).

## Familie
Marian Saastad Ottesen er niese av skuespiller og tidligere teatersjef Helle Ottesen.

## Filmografi
### Film
*2007 *Andre omgang* – Kaja
*2007 *[[Tatt av kvinnen (film)|Tatt av kvinnen]]* – Marianne
* 2006 *[[Kunsten å tenke negativt]]* – Marte
* 2006 *Alene menn sammen* – Lena (kortfilm)
* 2005 *[[Elsk meg i morgen (film)|Elsk meg i morgen]]* – Lone
* 2003 *[[Fia og klovnene]]* – Ekspeditrise
* 2003 *[[Franks prolaps]]* – Trine
* 2002 *[[Anolit]]* – Vibeke

### TV-opptredener
* 2021 *[[Nissene i bingen]]* – Anne-Gro Lamo
*2019 *[[Heimebane]]* – Petronella Nagelsmidt
* 2016–2020 *[[Vikingane]]* – Hildur
* 2013 *Moving On - Visiting Order* – Liv
* 2013 *[[Torsdag kveld fra Nydalen]]* – Seg selv
* 2012–2014 *[[Lilyhammer]]* – Sigrid Haugli
* 2011 *[[Nissene over skog og hei]]* – Anne-Gro Lamo
* 2002 *[[Lekestue (TV-serie 2002)|Lekestue]]* NRK (mini-serie) – Anja, Glørs kjæreste
* 2001 *[[Nissene på låven]]* TVNorge – Anne-Gro Lamo

## Referanser


## Eksterne lenker
*
Flubergbrua

**Flubergbrua** er ei hengebru med bjelker, ingen opphengte sidespenn. Den krysser nordre del av innsjøen Randsfjorden i Innlandet. Brua krysser sjøen mellom Rødnes og Haga i Søndre Land kommune og er 179,52 meter lang. Hvis man også regner med fyllingene i begge ender av brua er den totale lengden 359 meter. Brua har tre spenn, hvorav hovedspennet er 139,52 meter. 

Flubergbrua er en del av fylkesvei 2394. Byggeår er 1966.


File:FLUBERG BRU (Flubergbrua krysser Randsfjorden mellom Rødnes og Haga) Søndre Land, Norway. Hengebru 1966, 359 meter, Fylkesvei 139, blå himmel, vestsida, betongfundament, master, stag, sjøen, etc (Road bridge) Distorted panorama 2.jpg|Fluberg bru fra 1966 er eneste bru over den 7 mil lange Randsfjorden. Brua revolusjonerte ferdselen omkring nordenden av fjorden. Forvrengt panorama tatt ved vestre steinfylling, på Haga-sida av brua.


## Se også
* Liste over broer i Norge
* Liste over broer i Norge etter lengde

## Referanser
Flettesortering

**Flettesortering** (engelsk: merge sort) er en effektiv sammenligningsbasert sorteringsalgoritme. De fleste implementasjoner produserer en stabil sortering, noe som betyr at implementasjonen bevarer innmatningens rekkefølge av like elementer i den sorterte utmatningen. Flettesortering er en splitt og hersk-algoritme som ble oppfunnet av John von Neumann i 1945. En detaljert beskrivelse og analyse av flettesortering ble gjort i en rapport av Neumann og Hermann Goldstine i 1948.

## Se også

* Boblesortering
* Kvikksortering

## Referanser
Australian Open 1988

**Australian Open 1988** 

## Menn
### Kvartfinaler

### Semifinaler

### Finale

## Kvinner
### Kvartfinaler

### Semifinaler

 
### Finale

## Eksterne lenker
* ITF Menn , Kvinner
Anbudsselskap

Et **anbudsselskap** er et selskap som etableres med det formål å kunne konkurrere om anbud på tjenesteyting i anbudskonkurranser. Vanligvis er det offentlige selskaper som etablerer anbudsselskap, for på den måten å kunne konkurrere om anbud på lik linje med private selskaper. Anbudsselskap kan også etableres av to eller flere private selskaper som ønsker å jobbe sammen om spesifikke anbudskontrakter. Anbudsselskapet har eget styre og fører eget regnskap. Etablering av anbudsselskap er spesielt vanlig i samferdselssektoren.

## Eksempler på norske anbudsselskap
* Agder Buss (Eiere: Setesdal Bilruter og Telemark Bilruter)
* *Fjord1 Partner*, senere Keolis Norge (Eiere: Keolis og Fjord1)
* *Nexus Trafikk*, senere UniBuss (Eier: Sporveien AS)
* Nor-Ferjer (Eiere: Tide og Stavangerske)
* *NSB Anbud*, senere Vy Gjøvikbanen (Eier: Vy)
* *Telemark Kollektivtrafikk* (opphørt) (Eiere: Nettbuss Sør og Telemark Bilruter)

## Referanser
Knut Engedal

**Knut Arne Engedal** (født 1946) er en norsk psykiater og forsker med alderspsykiatri og demens som spesialområde. Han har utgitt flere bøker innen sitt fagområde. Han hadde stillingen som professor i alderspsykiatri ved Ullevål universitetssykehus.

Engedal ble cand.med. ved Universitetet i Heidelberg  i 1971. Han ble deretter spesialist i allmennmedisin i 1984 og spesialist i psykiatri i 1993. I 1990 tok han en doktorgrad i geriatri ved Universitetet i Oslo i 1990. Avhandlingen hadde tittelen *Mental impairment and dementia in old age: studies on diagnostic tools, epidemiology, and treatment through a day-care programme*.

Han startet yrkeskarrieren som turnuslege i Arendal. Deretter var han distriktslege på Vestlandet i en del år før han ble sykehjemslege i Oslo. Fra 1981 til 1987 arbeidet han ved ulike alders­ og voksenpsykiatriske avdelinger på Ullevål, Gaustad og Dike­mark sykehus. I 1990 var han med å starte den første hukommelsesklinikken i Norge og hadde i årene fra 1991 til 1997 en 60 prosent stilling ved Hukommelsesklinikken på Ullevål sykehus. I tidsrommet 1992–1996 ledet han et statlig utviklingsprogram om alderspsykiatri og i 1997 ble han faglig koordinator ved *Nasjonalt kompetansesenter for aldersdemens*. I 1994 ble han professor i alderspsykiatri (som den første i Norge) og seksjonsoverlege ved geriatrisk avdeling, Ullevål universitetssykehus.

Som forsker har Engedal vært spesielt opptatt av fagområder som geriatri og i særdeleshet demens og alderspsykiatri. Han har i løpet av karrieren nedlagt et betydelig forskningarbeid på demens og har veiledet 16 Ph.D-studenter. Han har publisert over 380 vitenskapelige artikler i internasjonale tidsskrifter, samt en rekke populærvitenskapelige tekster. Han har holdt en rekke foredrag, organisert kurs for helsepersonell samt utgitt- og vært medforfatter på flere lærebøker om demens og alderspsykiatri. Av bøker han har utgitt kan en blant annet nevne *Aldersdemens fakta og utfordringer* (medforfatter, 1991), *Urunde hjul : alderspsykiatri i praksis* (2000), *Makt og avmakt* (2002) og *En bok om demens : husk meg når jeg glemmer* (2016).

## Utmerkelser

* H.M. Kongens gullmedalje, Universitetet i Oslo (1984) 
* Demensprisen, Oslo fylkeslag i Nasjonalforeningen for folkehelsen (2003)
* Ærespris fra Civitan Norges Forskningsfond for Alzheimers sykdom (2004)
* Sohlbergs Nordiske Pris i Gerontologi (2006)
* Hjelpestikkeprisen (Swedish Match) for demensforskning (2007)
* Fortjenesteprisen, fra styret i Den internasjonale organisasjonen for alderspsykiatere (IPA) (2015)
* Demensforskningprisen, Nasjonalforeningen for folkehelsen (2019).
* Kommandør av St. Olavs Orden (2022).

## Referanser
Voksen (andre betydninger)

**Voksen** har flere betydninger.

Hovedartikkelen voksen refererer til betegnelsen på eldre personer.

## Andre betydninger
* Voksen (Oslo), område i Oslo
** Voksen kirke og Voksen prestegjeld
** Voksen skole